
# Татарстан Президенты Эдуард Хәбибуллинны ТР Президенты Тышкы элемтәләр департаменты директоры вазыйфасына билгеләү турындагы Указны имзалады

*11.07.2012*Бүген ТР Президенты Рөстәм Миңнеханов ТР Президентының Тышкы элемтәләр департаменты директоры вазыйфасына Эдуард Хәбибуллинны билгеләү турында Указга кул куйды.


*Эдуард Хәбибуллин 1963 елның 10 гыйнварында Казан шәһәрендә туа. 1986 елда “радиоэлектрон җайланмалар” белгечлеге буенча Казан авиация институтын, 2005 елда – “дәүләт һәм муниципаль идарә” белгечлеге буенча ТР Президенты каршындагы Дәүләт хезмәте институтын тәмамлый. Инглиз телен яхшы белә.*


1986 елдан 1988 елга кадәр Совет Армиясе сафларында хезмәт итә. Кайткач, ике ел дәвамында, 1988-1990 елларда Казан электротехника заводының радиотехника бүлегендә, соңыннан алты ел коммерцияле структураларда инженер-конструктор булып эшли. 1996 елның гыйнварында ТР Президенты Аппаратына дәүләт хезмәтенә алына. 2011 елның октябреннән Департамент директоры урынбасары – ТР Президенты Тышкы элемтәләр департаментының Америка, Европа һәм БДБ илләре бүлеге җитәкчесе вазыйфасын башкара.

*ТР Президенты матбугат хезмәте*
Татарстан Президенты Эдуард Хәбибуллинны ТР Президенты Тышкы элемтәләр департаменты директоры вазыйфасына билгеләү турындагы Указны имзалады